En tot autrejar-se aguesta leçon de morau, donques qu’auie escadences que Mario, coma toti es còrs vertadèraments aunèsti, s’erigie en sòn pròpi pedagòg e se repotegaue mès de çò que se meritaue, consideraue era paret que lo separaue des Jondrette, e aurie volut hèr a passar ath sòn trauèrs era sua guardada plia de pietat, pr’amor d’encoratjar damb era ad aqueri malerosi.